OzLabs/hebrew-wiki-articles huggingface dataset:
פלאופסילופטרוס

פלאופסילופטרוס (שם מדעי: Paleopsilopterus; משמעות השם: "פסילופטרוס עתיק") הוא סוג נכחד של עוף אימה קטן ממדים מסדרת הקריאמאים, אשר חי בערבות אמריקה הדרומית במשך הפלאוגן בתקופת הפלאוקן עד האאוקן, לפני 58.7-48.6 מיליון שנה. מאובני עוף זה התגלו בריו דה ז'ניירו שבברזיל ב-1985 וכללו בעיקר עצמות של החזה המשמשות בדרך כלל לתעופה. היה בסוג מין אחד - Paleopsilopterus itaboraiensis.

לעומת מיני פורוסרקוסים אחרים היה הפלאופסילופטרוס קטן בהרבה ונחשב לקדום מבין כל עופות המשפחה, אם כי כמה חוקרים מפקפקים בשייכותו אליה. בימינו משויך הפלאופסילופטרוס לתת-המשפחה Psilopterinae, יחד עם הפרוקריאמה (Procariama) והפסילופטרוס (Psilopterus), כאשר אף אחד מהם לא עלה על מטר אחד בגובהו. למרות זאת הם היו יותר גדולים משאר העופות בסביבתם ועם מקורם הגדול והמעוקל יכלו לפצוע טרף בצורה קשה.

ככל הנראה שכן הפלאופסילופטרוס ביערות, כאשר התהלך על הקרקע וצד זוחלים ויונקים קטנים בעזרת מקורו הגדול.

==קישורים חיצוניים==

קטגוריה:טקסונים שתוארו בידי הרקולנו מרקוס אלברנגה
קטגוריה:בעלי חיים שתוארו ב-1985
קטגוריה:פורוסרקוסיים
קטגוריה:בעלי חיים שחיו בפלאוקן באמריקה הדרומית
קטגוריה:בעלי חיים שחיו באאוקן באמריקה הדרומית
קטגוריה:עופות שחיו בפלאוגן
קטגוריה:מאובני טקסונים שתוארו ב-1985
תומאס בורר

תומאס בורר (בגרמנית: Thomas Borer; נולד בשנת 1957) הוא דיפלומט שווייצרי.

==ביוגרפיה==
בורר נולד בבזל ולמד משפטים באוניברסיטת בזל, הוא ביצע את התזה שלו בנושא יחסי חוץ.

ב-1987 החל לעבוד כדיפלומט במחלקה השווייצרית ליחסי חוץ ועבד במספר ערים במדינה. בשנת 1993 מונ למזכיר לעניינים משפטיים ויחסים פוליטיים בשגרירות שווייץ בוושינגטון הבירה.

ב-1996 מועצת המדינה של שווייץ מינתה אותו לעמוד בראש הפרויקט "שווייץ-מלחמת העולם השנייה" במסגרתו נבחן תפקיד שווייץ כמרכז פיננסי בתקופה הנאצית, פרויקט זה תרם רבות לתביעה של הקונגרס היהודי העולמי כנגד הבנקים השווייצריים שהחלה ב-1995, לאחר המשפט נחתם הסכם שהבנקים בשווייץ יעניקו פיצויים לקורבנות השואה.

בשנת 1999 נבחר לכהן כשגריר שווייץ בגרמניה, תפקיד אותו ביצע עד 2002, בסוף כהונתו הואשם כי ניהל רומן מחוץ לנישואים וקיים פגישות ליליות בבית השגרירות עם אשת מכירות ודוגמנית עירום לשעבר מברלין וכי אינו ראוי לשמש בתפקיד ייצוגי, לאחר מכן חזר למדינתו והחל לשמש כיועץ אסטרטגי של האוליגרך ויקטור וקסלברג.

הוא התראיין רבות במדיות השונות בנושאים כלכליים ועל יחסי גרמניה-שווייץ.

ב-1999 נישא לשון פילדינג, דוגמנית ילידת טקסס, במהלך כהונתו כשגריר התעוררה שערורייה כאשר הצטלמה פילדינג בלבוש חושפני ונועז על רקע דגל שווייץ.

==קישורים חיצוניים==

* 

==הערות שוליים==

קטגוריה:שגרירי שווייץ
קטגוריה:שגרירים בגרמניה
קטגוריה:בוגרי אוניברסיטת בזל
קטגוריה:שווייצרים שנולדו ב-1957
בטורניס

בטורניס (שם מדעי: Bathornis; משמעות השם: "עוף גבוה") הוא סוג עוף גדול נכחד מסדרת הקריאמאים שהשתייך למשפחה בטורניטיים. הוא חי באמריקה הצפונית בין סוף האאוקן לתחילת המיוקן לפני 37-20 מיליון שנה. 

עוף גדול זה התנשא לגובה 2 מטרים, גבוה יותר מקרוביו החיים הקריאמיים ולצד קרובו הפרקראקס הוא היה הגדול בבני המשפחה. כמו קרוביו המוכרים, הפורוסרקוסיים הוא היה טורף-עילאי בתחומי מחייתו וצד יונקים שונים ברחבי המישורים הגדולים של אמריקה, שאולי היו מכוסים ביערות או בביצות בחלקם. היו לו אצבעות חזקות ברגליו הארוכות שהתאימו לריצה מהירה אך כנפיים מנוונות לחלוטין, מה שמראה שלא יכל לעוף.

ממצאי הבטורניס התגלו ב-1927 בידי אלכסנדר ווטמור בקולורדו, ארצות הברית ונתן לו את שמו, עקב ההשוואה של העוף לקרוביו הקריאמות הנמוכות יותר. המאובנים היו בעלי עצמות רגליים עבות ושריריות ובעלי גולגולת כמעט מושלמת עם מקור מחוזק שדמה למקור עוף דורס כמו נשר או קונדור.

==ראו גם==
*פרקראקס - עוף קרוב שחי באותה תקופה

==קישורים חיצוניים==

קטגוריה:בעלי חיים שתוארו ב-1927
קטגוריה:טקסונים שתוארו בידי אלכסנדר וטמור
קטגוריה:בטורניטיים
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:בעלי חיים שחיו במיוקן באמריקה הצפונית
קטגוריה:עופות שחיו בפלאוגן
קטגוריה:עופות שחיו במיוקן
פרקראקס

פרקראקס (שם מדעי: Paracrax; משמעות השם: "קרוב להוקו") הוא סוג נכחד של עוף גדול נכחד מהמשפחה בטורניטיים שבסדרת הקריאמאים. הוא חי באמריקה הצפונית בתקופת האוליגוקן לפני 33-30 מיליון שנה. בסוג זה נכללו 3 מינים, אשר הזכירו במראם את קרוביהם הפורוסרקוסיים מאמריקה הדרומית.

המאובנים הראשונים של עוף זה התגלו בקולורדו ב-1871 בידי החוקר עותניאל צ'ארלס מארש אשר זיהה אותם כעצמות של תרנגול הודו. ב-1964 החוקר פירס ברוקורב שייך אותו למשפחת ההוקיים, מה שגרם לו לקבל את שמו וכמה חוקרים סברו שמדובר על עצמות של קורמורן. רק בהמשך התברר שמדובר על סוג של עוף דורס נכחד. תחילה התגלה המין Paracrax antiqua ובהמשך התגלו עוד 2 מינים דומים באזור.

הפרקראקס היה עוף בגובה של 2 מטר שהיה הגדול שבעופות האזור לצד קרובו הבטורניס והיה בעל עצמות חזה רחבות אך כנפיים גמדיות. שני המינים חיו בסוואנות הפוריות שהיו באליגוקן במרכז אמריקה הצפונית ובה היו מיני פרסתנים נכחדים כמו קרנפים ננסיים, גמלים צפון אמריקאים ואוראודונטים וגם טורפים כמו ההאינדון והדיניקטיס. עוף זה שהיה בעל מקור גדול המעוצב לחיתוך בשר יכל לטרוף יונקים בינוניים בעזרת חבטה ממקורו.

==ראו גם==
*בטורניס - עוף קרוב שחי באותה תקופה

==קישורים חיצוניים==

קטגוריה:בטורניטיים
קטגוריה:מגה-פאונה של הפלאוגן באמריקה הצפונית
קטגוריה:בעלי חיים שחיו באוליגוקן באמריקה הצפונית
קטגוריה:עופות שחיו באוליגוקן
קטגוריה:מאובני טקסונים שתוארו ב-1964
פרובוריהאיניים

פרובוריהאיניים (שם מדעי: Proborhyaenidae) היא משפחה נכחדת של יונקי כיס טורפים מהסדרה ספרסודונטה. במשפחה זו 4 סוגים אשר התקיימו בין אמצע האאוקן לסוף האוליגוקן לפני 42-23 מיליון שנה. מאובניהם התגלו ברחבי אמריקה הדרומית במערב בוליביה, אורוגוואי, דרום ברזיל ובחלק ממחוזות ארגנטינה ולצידם נמצאו מאובנים של בני משפחתם הקרובה, הבוריהאיניים אשר התקיימו עד המיוקן ועל שמם הם נקראו (פירוש שמם הם: "קרובי בוריהאיניים").

הפרובוריהאיניים היו טורפים גדולים שהגדולים ביניהם, הפרובוריהאינה והפרבוריהאינה הגיעו עד למשקל 130-150 ק"ג ואולי אף ל-600 ק"ג, מה שהופך אותם לגדולים בבני סדרתם או בכלל בבני קבוצת המטאתריה. הם היו בעלי גולגולת חסונה שהזכירה גולגולת צבוע ובעלת שרירי לסת חזקים וניבים גדולים שנועדו למחוץ עצמות אך הייתה חסרת אמייל, כמו של שליינים. הסוג Callistoe היה בעל גולגולת דומה לזו של זאב טסמני. הם היו ציידים או אוכלי נבלות כמו צבועים והשתמשו בלסתותיהם כדי למחוץ נבלות.

בני הקבוצה חיו רק במשך הפלאוגן שהיה בעל אקלים לח יחסית. ייתכן שהם נכחדו עקב התייבשות אמריקה הדרומית לקראת המיוקן והם הוחלפו בקרוביהם התיילוקוסמיים שהיו בעלי שיני חרב.

==סוגים==
* ארמיניהרינגיה (Arminiheringia)
* קליסטו (Callistoe)
* פרבוריהאינה (Paraborhyaena)
* פרובוריהאינה (Proborhyaena)

==קישורים חיצוניים==

*
דנה ורון

דנה ורון (נולדה בכ' באלול ה'תשל"ז, 2 בספטמבר 1977) היא עיתונאית, מגישת טלוויזיה, ופובליציסטית חרדית-ישראלית.

==ביוגרפיה==
ורון נולדה בשכונת נווה אביבים בתל אביב, ללאה וליעקב פרידמן. למדה במגמת תקשורת ועיתונאות בתיכון צייטלין. בשנת 1996 הצטרפה לחסידות חב"ד. עשתה שירות לאומי בבית מיח"א לילדים חירשים. בוגרת לימודי פיתוח קול אצל הודיה בונאר.

=== קריירה ===
בשנים 2010–2012 הגישה ורון תוכנית שבועית בשם "זווית אישית" ברדיו קול חי. אחר כך הפיקה את התוכנית "אהבת ישראל" ברדיו קול חי. בשנת 2011 הופיעה בכנס נשי ובנות חב"ד.

החל מ-2012 מגישה עם בעלה ברדיו ירושלים את תוכנית "לא מה שחשבתם" במשך שעתיים בכל מוצאי שבת. החל מ-2018 מגישה ברדיו קול ברמה תוכנית שבועית בת שעתיים בשם "דנה בסוגיה" ומאז 2019 היא משדרת פעמיים בשבוע.

כותבת טורים באתר "כיכר השבת", ynet וחרדים10. מגישה תוכנית נשים בערוץ הידברות בשם "סטטוס" וטורים מצולמים ל"דיבור" של רשת 13, והשתתפה ככתבת של נגה ניר נאמן בתוכנית "ברקוד" ששודרה ברשת 13.

ורון מביעה את דעותיה בסרטונים שהיא מצלמת בתוך רכבה ומעלה לרשת טיקטוק. היא גם מופיעה ושרה עם סיפורה האישי ומנחה אירועים ופאנלים. עוסקת גם בהגשת סרטי תדמית ומעבירה סדנה לעמידה מול קהל ומצלמה.

בספטמבר 2021 החלה לעבוד בחברת החדשות N12.

במאי 2023 החלה להגיש תוכניות אקטואליה בערוץ TOV ולהשתתף בפאנל "הפטריוטים" בעכשיו 14. מאוחר יותר נבחרה להגיש לצד שי גולדן את תוכנית הבוקר בערוץ. ב-6 בנובמבר 2023, בזמן מלחמת חרבות ברזל, התארחה ב"עכשיו 14" ודיווחה שמועת כזב על אסתר חיות, ולפיו חיות הצילה את הנכד שלה מהתופת באמצעות אחד מגורמי הצבא שהיא מכירה, ושלחה אותו לחו"ל. העיתונאי ניר גונטז' ציין, בראיון שערך עם ורון, כי לאסתר חיות אין נכד.

נכון ל-2024, ורון מגישה את רצועת 12:00 - 14:00 בעכשיו 14.

== חיים אישיים ==
ורון נשואה למשה ואם לחמישה ילדים, מתגוררת בבאר יעקב.

==קישורים חיצוניים==
* 

* 
* [https://www.kikar.co.il/author.php?id=393 דנה ורון], באתר כיכר השבת
* [http://kol-barama.co.il/show/דנה-בסוגיה/ דנה ורון] ברדיו קול ברמה
;ראיונות 
* 
* 
* 
* דוד רוטנברג, [https://ch10.co.il/news/695658/ דנה בדרך: בין הסרטונים המצולמים מתוך הרכב לתוכניות רדיו וטלוויזיה], אתר בחרדים10, ד' בחשוון תשפ"ב
* 

==הערות שוליים==

קטגוריה:חרדיות ישראליות
קטגוריה:עיתונאיות ישראליות שחזרו בתשובה
קטגוריה:עיתונאים ישראלים שחזרו בתשובה
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות שירות לאומי
קטגוריה:שדרני רדיו חרדים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:עיתונאים ושדרנים חסידי חב"ד
קטגוריה:עיתונאיות ישראליות
קטגוריה:עיתונאים ישראלים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:ביתר עילית: אישים
קטגוריה:סגל ערוץ הידברות
קטגוריה:סגל עכשיו 14
קטגוריה:ישראליות שנולדו ב-1977
קטגוריה:ישראלים שנולדו ב-1977
Ramnit

ראמניט (באנגלית: Ramnit) היא תולעת מחשב אשר התגלה בחודש ספטמבר 2011.

ראמניט מיועדת למערכות הפעלה חלונות מבית מיקרוסופט ובשיא פעילותה הדביקה יותר מ-3.2 מיליון מחשבים ממדינות שונות.

התולעת הופצה באמצעות החסן ניד המכיל קובצי HTML מתחזים וקובצי xls, exe, dll, scr ו-docx זדוניים ומופעלת באופן אוטומטי במחשבו של הקורבן באמצעות תכונת Autorun.

לאחר ההפעלה הראשונית התולעת מאפשרת לתוקף חיצוני להשתלט על מחשבו של הקורבן ולבצע פעולות בשמו וכמו כן משכפלת את עצמה בתיקיית סל המחזור (Recycler).

== ראו גם ==
* רוגלה
* נוזקה
* תולעת מחשב
* נוזקות בלינוקס
* אבטחת מחשב אישי

== קישורים חיצוניים ==
* 
* [https://www.israelhayom.co.il/article/39598 מתקפת הסייבר: התשובה הישראלית, באתר ישראל היום] 
* [https://www.pc.co.il/featured-news/%D7%A0%D7%95%D7%A9%D7%90-%D7%A8%D7%91%D7%99%D7%A2%D7%99/77477/ למעלה מ-45,000 סיסמאות גישה לפייסבוק נגנבו בעזרת תולעת, באתר אנשים ומחשבים] 

== הערות שוליים ==

קטגוריה:תוכנות זדוניות
דינופיתקוס

דינופיתקוס (שם מדעי: Dinopithecus; מילולית: "קוף-אדם נוראי") הוא סוג נכחד של קוף דמוי-בבון אשר חי מהפליוקן עד הפליסטוקן בדרום אפריקה. ככל הנראה הוא מין הקוף האמיתי הגדול ביותר שחי מעולם. הוא התגלה ב-1937 בחאוטנג שבדרום אפריקה ותואר בידי החוקר רוברט ברום.

הדינופיתקוס היה אולי הגדול שבקופים, אך היה קרוב גם למין הנכחד תרופיתקוס ברומטי ותרופיתקוס אוסוולדי. הוא היה גדול פי 2 מבבון חי והגיע למשקל 25 ק"ג בנקבות ו-45 ק"ג בזכרים שהיו בעלי דו-צורתיות זוויגית מופגנת. מראה הגולגולת דמה לזו של בבון אך היא הייתה שקועה יותר ובעלת חוטם פחות בולט. מבנה השיניים המזכיר מבנה שיני בבון מראה שהיה אוכל-כול עם התאמה לתפריט מהחי ומהצומח. ככל הנראה הבבון הנכחד היה חי על הקרקע רוב זמנו, עקב משקלו. הוא היה מחפש מזונות שונים בסוואנה של הפליסטוקן, שם אולי חי עם ראשוני האנשים.

==ראו גם==
*גורגופיתקוס - סוג דמוי-בבון נכחד
*פרפאפיו - סוג דמוי-בבון נכחד

==קישורים חיצוניים==

קטגוריה:בעלי חיים שתוארו ב-1937
קטגוריה:טקסונים שתוארו בידי רוברט ברום
קטגוריה:גנונים
קטגוריה:מגה-פאונה של הפליסטוקן באפריקה
קטגוריה:יונקים שחיו בפליוקן באפריקה
קטגוריה:יונקים שחיו בפליסטוקן באפריקה
קטגוריה:פרימטים שחיו בפליוקן
קטגוריה:פרימטים שחיו בפליסטוקן
אנסטסיה, נסיכת אנהלט

אנסטסיה, נסיכת אנהלט(בגרמנית: Anastasia Prinzessin von Anhalt; נולדה ב-22 בדצמבר 1940) היא נסיכה גרמנייה מבית אסקניה, ואשתו של מריה עמנואל, מרקיז מייסן.

== ביוגרפיה ==
אנסטסיה נולדה ב-22 בדצמבר 1940 ברגנסבורג, בוואריה והייתה הילדה היחידה של אויגן, נסיך אנהלט ואנסטסיה יונגמייר ונכדתו של אדוארד, דוכס אנהלט, השליט הלפני האחרון של דוכסות אנהלט. 

ב-23 ביוני 1962 התחתנה אנסטסיה בווה, וו, שווייץ עם מריה עמנואל, מרקיז מייסן, בנם הבכור של פרידריך כריסטיאן, מרקיז מייסן ואליזבת הלנה, נסיכת טורן וטקסיס, אולם לא היו להם ילדים.

== אילן יוחסין ==

==הערות שוליים==

קטגוריה:נסיכות גרמניות
קטגוריה:גרמניות שנולדו ב-1940
קטגוריה:גרמנים שנולדו ב-1940
קרבונמיס

קרבונמיס (שם מדעי: Carbonemys; מילולית: "צב ביצות הפחם") הוא סוג נכחד של צב מים מתוקים ענקי ממשפחת הפודוקנמיים אשר התקיים מתחילת עידן הקנוזואיקון בתקופת הפלאוגן שלפני 60-58 מיליון שנה. המאובנים שלו התגלו בתצורות צרג'ון שבצפון קולומביה. המאובנים שלו התגלו ב-2005 ונחקרו ב-2012.
== מאפיינים ==
צב זה שהיה קרוב משפחתו של גדול צבי המים, הסטופנדמיס והוא היה לפי מדידות בעל שריון עצום באורך 1.72 מ' ואורך כולל של 2.5 מטר, קרוב לצב ים גילדי מודרני, מה שהופך אותו לאחד מגדולי הצבים. הוא היה בעל חוטם ארוך ומלתעות חזקות מאוד שיכלו למחוץ תנין אך היו חסרות שיניים. לצידו חיו מיני זוחלים גדולים כמו תנינים קדומים כמו הארכרונטיסוכוס (Acherontisuchus) והנחש הגדול ביותר בעולם, הטיטאנובואה.

צב זה כנראה היה שחיין מוצלח אך יצור מגושם ביבשה. הוא ניזון כנראה הן מיצורים קטנים יותר והן מצמחייה. הוא נכחד עם התייבשות הביצות הטרופיות בהם חי.

==קישורים חיצוניים==

קטגוריה:פודוקנמיים
קטגוריה:מגה-פאונה של הפלאוגן באמריקה הדרומית
קטגוריה:בעלי חיים שחיו בפלאוקן באמריקה הדרומית
קטגוריה:צבים שחיו בפלאוגן
קטגוריה:קולומביה: מאובנים
קטגוריה:מאובני טקסונים שתוארו ב-2012
ממותה דרומית

ממותה דרומית (שם מדעי: Mammuthus meridionalis) היא מין של ממותה אשר חיה בדרום אירופה ואסיה במהלך תקופת הפליסטוקן לפני 2.5-1.5 מיליון שנה. ממותה זו לצד קרובתה הענקי, ממותת הערבות והדינותריום הייתה אחת מהגדולה שבבני סדרת פילאים ומחיות היבשה הגדולות ביותר שחיו מעולם.

ממותה זו הגיעה לגובה של 4 מטר בכפתיה ולמשקל של מעל 10 טון, גדולה בהרבה מפיל אפריקני. היא הייתה בעלת זוג חטים ארוכים שהסתעפו כלפי מעלה באורך 72-85 ס"מ. ממותה זו חיה באקלים חמים יחסית ולא הייתה צריכה פרווה עבה וממבנה שיניה הגדולות אך חסרות האמייל נראה שהיא ניזונה מעלי עצים ומשיחים שונים אך לא מעשב קשה כמו הפילים. לצידה נמצאו בכמה אזורים מאובנים של עצי אלון, אשור ומילה, אשר כנראה שימשו לה מזון וגם בכמת פחותה מעצי צוגה ואלונים מסוג Pterocarya וקאריה. דבר זה מרמז על מקום מחייתה בסמוך ליערות או שיחיות ולא בערבה פתוחה.

המאובנים שלה התגלו במספר אזורים באירואסיה החל מהמאה ה-20 מאיטליה ועד לרוסיה. מאובנים אפשריים התגלו אפילו בישראל בתל עובדיה

==קישורים חיצוניים==

קטגוריה:פיליים נכחדים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באסיה
קטגוריה:יונקים שחיו בפליסטוקן באירופה
ג'אסם א-סעידי

ג'אסם א-סעידי (בערבית: جاسم السعيدي; בתעתיק מדויק: ג'אסם אלסעידי, נולד בשנת 1957) כיהן כחבר הבית התחתון של הפרלמנט הבחרייני מטעם מחוז הבחירה של רפאע המזרחית בין השנים 2002–2014. א-סעידי הוא מוסלמי סלפי.

== קריירה פוליטית ==
בבחירות שנערכו לפרלמנט הבחרייני ב-2002, נאסר על א-סעידי לרוץ מטעם אל-אסאלה, המפלגה הסלפית בבחריין, עקב היותו "קיצוני מדי". א-סעידי בחר לרוץ באופן עצמאי וזכה ב-40.3% מהקולות, שהצריכו אותו להתמודד בסיבוב נוסף. בסיבוב השני זכה ב-53.5% ונבחר לפרלמנט. בבחירות 2006 זכה ב-70.9% בסיבוב הראשון ונבחר לקדנציה נוספת. בבחירות 2010 נבחר לקדנציה שלישת לאחר שזכה ב-62.7% מהקולות במחוז שלו. בבחירות 2014 הובס ונאלץ לפנות את מקומו בפרלמנט, לאחר כהונה של 12 שנה.

בשנת 2004 יזם הצעת חוק, שאושרה בפרלמנט ברוב קולות, לפיה יהיה מותר לעובדי המדינה לגדל זקן (לגברים) ולחבוש רעלה (לנשים) אם יחפצו בכך.

כתגובה למעורבות האיראנית בהתקוממות השיעים בבחריין בעת ההפגנות ב-2011, יזם עם חברי פרלמנט סלפים נוספים שליחת סיוע למיעוט הערבי באהוואז ובמחוז ח'וזסתאן באיראן.

בשנת 2013, יזם א-סעידי את גיבושה של רשימת ארגונים שיוכרו בבחריין כארגוני טרור, ביניהם חזבאללה. המהלך אכן הוביל להכרזת חזבאללה כארגון טרור בבחריין, לראשונה במדינה ערבית.

== דעותיו ==
א-סעידי מכונה לעיתים "הקיצוני ביותר בבחריין" בשל הצהרות שאמר בעבר, כגון "אללה, קלל את היהודים, הנוצרים והשיעה והראה לי את יומם השחור."

עמדותיו כוללות הצעות להפרדה מגדרית בתחומים רבים בבחריין, להחיל את חוקי השריעה במדינה, ולהקים מתחמים של מגורי יוקרה על חורבות תילי הקבורה של תרבות דילמון בטענה כי היא מנוגדת לאסלאם. ב-2003 הוא נאלץ להתנצל בפני הפרלמנט לאחר שביקש לאסור על קיום תהלוכות האבל השיעיות על מותו של חוסיין בן עלי ברחובות במהלך העשוראא.

בפברואר 2006 קרא א-סעידי להסרת שלטים שהוצבו בבחריין בידי אגודת ההארה האסלאמית השיעית, משום שלטענתו הן מסיתות לכיתתיות. הכרזות נשאו ציטוט של איש הדת השיעי הבכיר עיסא קאסם: "קרב כרבלא עודנו נמשך בין הצדדים בהווה ובעתיד. הוא נמצא בנשמה, בבית ובכל תחומי החיים והחברה. אנשים ימשיכו להתחלק בין מחנה חוסיין למחנה יזיד, אז בחר את המחנה שלך." ב-2009, בעת כהונתו כחבר הפרלמנט, קרא לגירוש כללי של השיעים מבחריין.

ב-2007, בעקבות מאמר בעיתון איראני שטען כי העצמאות הבחריינית אינה לגיטימית וכי בחריין היא חלק בלתי נפרד מאיראן, קרא לניתוק היחסים הדיפלומטיים בין המדינות ובנוסף פרסם פתווה שהמאמין בדברים אלה הוא בגדר ח'וארג' ועונשו מוות.

ב-2009 דרש משר המשפטים הבחרייני שלא לאפשר מינוי נשים לתפקיד מואזין.

== הערות שוליים ==

קטגוריה:פוליטיקאים בחריינים
קטגוריה:מוסלמים סונים
קטגוריה:ילידי 1957
IPhone OS 1

iPhone OS 1 היא הגרסה הבסיסית הראשונה של מערכת ההפעלה הסלולרית iOS מבית אפל. iPhone OS 1.1.5 היא הגרסה העדכנית והאחרונה של מערכת ההפעלה iPhone OS 1. גרסה זו של מערכת ההפעלה עבור מכשירים ניידים היוותה את ההתחלה של מערכת הפעלה ניידת תומכת במגע. להפצה ראשונית זו לא ניתן שם רשמי; אפל הצהירה בפשטות כי ה-אייפון הראשון מופעל על ידי מערכת ההפעלה הזהה עבור סדרת המחשבים האישיים והניידים שלה - macOS, בעוד שהייתה ידועה באותה תקופה בשם Mac OS X. ב-6 במרץ 2008, עם הפצת חבילת הפיתוח עבור המערכת ב-iPhone (בשמה המקוצר: iPhone SDK), אפל קראה למערכת ההפעלה עבור מכשירי ה-iPhone בשם iPhone OS (אשר שונה מאוחר יותר ב-7 ביוני 2010 ל-"iOS" הידועה כיום). ב-11 ביולי 2008, הופצה הגרסה החדשה יותר בשם iPhone OS 2.

עדכון ה-iPhone OS 1.1.3 עבור מכשירי אייפוד טאץ' מחייב תשלום של 19.95 דולרים.

iPhone OS 1 לא כללה את חנות האפליקציות של אפל ולכן בגרסה זו לא הייתה תמיכה ביישומי צד-שלישי. כמו כן, המערכת לא כללה אף את חנות ה-iTunes להורדת תכַני מדיה דיגיטליים היישר מתוך מכשיר ה-iPhone.
==יישומים==
* iTunes (בגרסת בטא ובמכשירי אייפוד טאץ' דור 1 בלבד)
* Text - שליחת הודעות SMS.
* לוח שנה
* תמונות
* מצלמה
* יוטיוב
* מניות
* מפות
* מזג אוויר
* שעון
* מחשבון
* פתקים
* הגדרות

===תחתית===
* טלפון
* דוא"ל
* Safari
* iPod (יישום המאפשר ניגון מוזיקה)

==מכשירים נתמכים==
* אייפון (הדור הראשון)
* אייפוד טאץ' (הדור הראשון)

==קישורים חיצוניים==

* [https://web.archive.org/web/20070607062543/http://www.apple.com/iphone/ iPhone] מתוך Wayback Machine (הועבר לארכיון ב-7 ביוני 2007) 

==הערות שוליים==

קטגוריה:IOS
אלפא רומיאו 159

אלפא רומיאו 159 (באיטלקית: Alfa Romeo 159) היא מכונית סלון, המוגדרת כמכונית קומפקטית, מתוצרת יצרנית הרכב האיטלקית אלפא רומיאו אשר יוצרה באיטליה בין השנים 2005–2011.

==תצורות "אלפא רומיאו 159"==

* 4 דלתות - סלון.
* 5 דלתות - סטיישן.

==סוגי מנוע "אלפא רומיאו 159"==
 
* מנוע בנזין.
* מנוע דיזל.

==סוגי הנעה "אלפא רומיאו 159"==
* הנעה קדמית 4x2.
* הנעה כפולה 4x4.

== תמונות ==
<gallery mode="packed" heights="90">
קובץ:2010 Alfa Romeo 159 2.2 JTS Selespeed in Cyberjaya, Malaysia (02).jpg |"אלפא רומיאו 159" 
קובץ:2010 Alfa Romeo 159 2.2 JTS Selespeed in Cyberjaya, Malaysia (01).jpg |"אלפא רומיאו 159" 
קובץ:Alfa Romeo 159 Ti 2011 (9604378412).jpg |"אלפא רומיאו 159" 
קובץ:2010 Alfa Romeo 159 Sportwagon.JPG |"אלפא רומיאו 159" - סטיישן 
קובץ:Alfa Romeo 159 SW rear 20080620.jpg |"אלפא רומיאו 159" - סטיישן
קובץ:Alfa Romeo 159 2.4 JTDM (3555912237).jpg |"אלפא רומיאו 159" - מבט לתא הנהג ולוח מחוונים 
</gallery>
<gallery mode="packed" heights="100">
קובץ:Alfa 159.jpg |"אלפא רומיאו 159" - ניידת משטרה 
קובץ:Alfa-romeo-159-Guardia-Civil-Tráfico.jpg |"אלפא רומיאו 159" - ניידת משטרה 
קובץ:Alfa Romeo-159-policja.jpg |"אלפא רומיאו 159" - ניידת משטרה של משטרת פולין 
קובץ:Alfa Romeo 159 SW PLVEN.JPG |"אלפא רומיאו 159" - ניידת משטרה בתצורת סטיישן 
קובץ:Alfa Romeo 159 Sportwagon della Polizia Stradale.jpg |"אלפא רומיאו 159" - ניידת משטרה בתצורת סטיישן 
</gallery>

==ראו גם==
* אלפא רומיאו
* אלפא רומיאו 155
* אלפא רומיאו 166

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות סטיישן
159
קטגוריה:דגמי מכוניות שהושקו ב-2005
קטגוריה:כלי רכב איטלקיים
מיס טקסס ארצות הברית

ליסה אלרד, מיס טקסס ארצות הברית 1983
מיס טקסס ארצות הברית (באנגלית: Miss Texas USA) היא תחרות יופי שנתית הנערכת בטקסס על מנת לבחור את נציגת טקסס לתחרות מיס ארצות הברית.

המתמודדות בתחרות בדרך כלל זכו קודם לכן בתחרויות יופי מקומיות (כגון בתחרויות של ערי מגוריהן כמו מיס יוסטון), מ-1971 ועד 2009 התחרות שודרה בטלוויזיה בערוץ מקומי של טקסס.

התחרות נערכה בערים שונות ברחבי טקסס כמו סן אנטוניו ואל פאסו.

בתחרות מיס טקסס 1977 התארחה בטקס מיס תבל הישראלית רינה מור ובאותה שנה הזוכה בתחרות קימברלי טומס נהייתה לאחר מכן למיס טקסס הראשונה שהוכתרה גם כמיס ארצות הברית בשנת 1977.

טקסס היא המדינה המצליחה ביותר בתחרות מיס ארצות הברית, מתוכה הגיעו תשע זוכות ובשנות השמונים מ-1985 ועד 1989 חמש מיס טקסס הוכתרו ברציפות גם כמיס ארצות הברית, דבר המכונה "האסים של טקסס", בנוסף מדי שנה כמעט בקביעות נציגת טקסס עולה לפחות לשלב חצי הגמר בתחרות.

==זוכות ידועות==
{| class="wikitable sortable" border="1" style="clear:both;" align="center" cellpadding="2" cellspacing="0" width="auto"
|- bgcolor="#CCCCCC" align="center"
! שנה
! הזוכה
|-
| 1977
| קימברלי טומס
|-
| 1980
| ברברה באקלי
|-
| 1981
| דיאנה דורנפורד
|-
| 1982
| לואן קוסי
|-
| 1983
| ליסה אלרד
|-
| 1984
| לורה שו
|-
| 1985
| לורה הרינג
|-
| 1986
| כריסטי פיצ'טנר
|-
| 1987
| מישל רוייר
|-
| 1988
| קורטני גיבס
|-
| 1989
| גרטשן פולהמוס
|-
| 2001
| קנדס קרוגר
|-
|}

==קישורים חיצוניים==
* 

==הערות שוליים==

*
שש - אמנון לוי

שש - אמנון לוי היא תוכנית אקטואליה יומית ששודרה בערוץ 13 בהנחיית אמנון לוי, החל מ-16 בינואר 2019 עד 11 במאי 2023.

== תוכן ==
סמליל התוכנית הראשון
התוכנית משודרת בשידור חי, כאשר חלק מהראיונות מוקלטים מראש, בימי חול בשעה 17:55. התוכנית מכילה כתבות וראיונות בנושאי אקטואליה. אמנון לוי מנחה את התוכנית ארבע פעמים בשבוע וביום הנותר החליפה אותו אילה חסון (כאשר אז, התוכנית משודרת תחת השם שש - אילה חסון) אך כיום מתן חודורוב מגיש פעם בשבוע במקומה אבל שם התכנית נשאר שש - אמנון לוי גם כאשר שהוא מגיש.

== היסטוריה ==
כחלק ממיזוג רשת וערוץ עשר ובניית לוח השידורים של הערוץ הממוזג הוחלט לעלות רצועת אקטואליה חדשה בשעות הערב. בחלק מרצועה זאת (המכונה "חמש שמונה") נותרה התוכנית "שש - אמנון לוי".

התוכנית החליפה את התוכנית הוותיקה "לונדון את קירשנבאום" של ערוץ עשר ששודרה באותה שעה. ההחלטה להחליף את התוכנית "לונדון את קירשנבאום" בתוכניתו של אמנון לוי יצרה מהומה רבה וזכתה לביקורות שליליות רבות.

ב-16 בינואר 2019 שודרה התוכנית הראשונה.

ב-אפריל 2020 התכנית עברה לאולפני רשת 13 כחלק מעזיבת חדשות 13 את בית הורד.

ב- 20 במאי 2020 שונתה האריזה הגרפית של התכנית, כחלק מהשינוי הגרפי של חדשות 13. ב-24 במאי 2020 התכנית התארכה ברבע שעה כחלק משינוי לוח השידורים של רשת 13.

ב-4 במאי 2023 פורסם כי התוכנית תרד מהמסך בעקבות שינויים ברצועות הפרה-טיים ולוי יעבור להוביל את מהדורת חמש. ב-11 במאי 2023 שודרה התוכנית האחרונה.

== קישורים חיצוניים ==
* 

ביקורות
* 
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:רשת: תוכניות וסדרות
קטגוריה:חדשות 13
אלפא רומיאו 140A

"אלפא רומיאו 140A"
אלפא רומיאו 140A (באיטלקית: Alfa Romeo 140A) הוא אוטובוס מתוצרת יצרנית הרכב האיטלקית אלפא רומיאו שיוצר בין השנים 1950–1958.

יוצרו 149 יחידות.

==ייצור אלפא רומיאו 140A==
* אוטובוסים עירוניים - 119 יחידות.
* אוטובוסים בינעירוניים - 30 יחידות.

=="אלפא רומיאו 140A"==
* דגמי "אלפא רומיאו 140A" יוצרו עבור החברה לתחבורה ציבורית "Azienda Trasporti Milanesi" אשר פעלה במילאנו ובמספר עיריות המקיפות את מילאנו.
* בין השנים 1950–1951 שלדת הרכב של הדגם "אלפא רומיאו 140A" יוצרה על ידי יצרנית המטוסים "SIAI-Marchetti" (19 יחידות).
* מנוע קדמי.
* מנוע דיזל.
* מערכת היגוי - מימין.
* 2 דלתות כניסה.
* 2 מדרגות.
* גרסה קצרה (אוטובוס עירוני) - 32 מושבים.
* גרסה ארוכה (אוטובוס בינעירוני) - 46 מושבים.
* "אלפא רומיאו 140A", מודל 1950 הופיע בסרט האיטלקי "Il viale della speranza" (בתרגום לעברית: "שדרת התקווה") אשר הוקרן באיטליה בשנת 1953.

==ראו גם==
* אלפא רומיאו
* אלפא רומיאו 40A
* אלפא רומיאו 85A
* אלפא רומיאו 110A

==קישורים חיצוניים==

==הערות שוליים==

140A
קטגוריה:כלי רכב שהושקו ב-1950
קטגוריה:כלי רכב איטלקיים
יובי תשומה כ"ץ

יובי תשומה-כ"ץ (באמהרית: Ye-wuv-mert=የውብምርት, פירוש: תוצרת טובה, נולדה ב-5 באפריל 1977) היא יזמית ופעילה חברתית, בעלת ניסיון רב בהדרכה ובעבודה קהילתית. מנחה במכון מנדל למנהיגות וברשת הירוקה.

== ביוגרפיה ==
יובי נולדה באתיופיה ועלתה לישראל דרך סודאן בגיל 6 ב-"מבצע משה".

ב-1998, עם סיום שירותה הצבאי כמורה חיילת, הדריכה במחנה קיץ של "רמה" בארצות הברית. לאחר חזרתה ארצה הצטרפה כמדריכה וכרכזת לתוכנית הרב-תרבותית בחברה להגנת הטבע, שם הדריכה במשך 7 שנים, וניהלה את בית הספר שדה "עירוני שורק" ברחובות. יובי פיתחה תוכניות להכשרת מנהיגים צעירים בקרב נוער בסיכון.

למדה לתואר ראשון בלימודי ארץ ישראל וחינוך בשלוחה של אוניברסיטת בר-אילן באשקלון, וחינוך במכללת בית ברל.

בשנת 2005 הייתה ממייסדי עמותת "חברים בטבע - העצמה קהילתית" המקימה גרעינים של יוצאי אתיופיה וישראלים ותיקים בשכונות שבהן ריכוז גדול של יוצאי אתיופיה, כדי לעודד צעירים מצליחים מהקהילה לגור בשכונות שבהן גדלו ולהוות מודל לחיקוי. כחלק מהקמת העמותה הייתה חברה ומנהלת גרעין ביישוב גדרה במשך שמונה שנים. "כשאנחנו עוברים לגור בשכונה זה כמו להכניס חמצן לתוך אינקובטור."

יובי מדריכה סדנאות בנושאי זהות ודפוסי מחשבה במעבר בין תרבותי, הורות והנרטיב של הישראלים יוצאי אתיופיה, וכן חקלאות אורגנית גם במסגרת התוכנית של קרן קרב.

על סיפור עלייתה של יובי נכתב הספר "עץ הסוכריות של יובי" (ב-2011 באנגלית, ב-2018 בעברית).

יובי תושבת גדרה. בבחירות של 2013 נבחרה יובי כחברת מועצה.

נשואה לניר ואם לארבעה ילדים<ref></ref>.

== פרסים והוקרה ==
לאות הוקרה על פעילותה החברתית זכתה יובי ביום העצמאות 2011 להדליק משואה בטקס הממלכתי בהר הרצל, שנערך בסימן "ערבות הדדית".

באותה שנה קיבלה את פרס ראש הממשלה ליזמות וחדשנות שלא למטרת רווח.

ב-2011 זכתה בפרס מתנאל לעשייה קהילתית.

בשנת 2018 נבחרה כאחת מ-30 נשות המופת של ישראל של ליידי גלובס.

בשנת 2019 זכתה בתעודת "מנהיגה פורצת דרך" של פורום ירוסלם.

בשנת 2021 קיבלה את אות אבירות מרכז פרס לשלום ולחדשנות<ref></ref>.

באותה שנה נבחרה כאחת מ-40 גיבורי השנה של קשת ומפעל הפיס.

== קישורים חיצוניים ==
=== יוטיוב ===

* 
* 
* 
* אורלי גולדקלנג, [http://www.meirtv.co.il/site/content_idx.asp?idx=18154 ריאיון עם יובי תשומה כ"ץ], באתר ערוץ מאיר, 3 בפברואר 2014
* 
* 

=== כתבות של יובי ===

* יובי תשומה-וורקנך, [https://eretzacheret.org/שבע/ שבע], ארץ אחרת, 30 בנובמבר 2005
* 
* יובי תשומה, [https://www.929.org.il/author/623/post/8083 מלכת שבא ואני], 929 - תנ"ך ביחד, 2 בספטמבר 2016

== הערות שוליים ==

קטגוריה:ישראליות זוכות פרסים
קטגוריה:זוכות פרס ראש הממשלה
קטגוריה:משיאי משואה ביום העצמאות: 2011
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:גדרה: אישים
קטגוריה:עולות בשנות ה-1980
קטגוריה:עולים בשנות ה-1980
קטגוריה:ישראליות שנולדו ב-1977
קטגוריה:ישראלים שנולדו ב-1977
קטגוריה:כלות אות אבירות מרכז פרס לשלום ולחדשנות
אאומאיה

שחזור של היונק
יציקת מאובני אאומאיה
שחזור של אאומאיה הניזון מחרקים
אאומאיה (שם מדעי: Eomaia; משמעות השם: "אם השחר") הוא סוג של יונק מאובן נכחד המכיל את המין היחיד Eomaia scansoria, שהתגלה בסלעים שנמצאו בתצורת יישיין במחוז ליאונינג בסין. המאובן מתוארך לאמצע עידן הקרטיקון התחתון - כ-125 מיליון שנה לפני זמננו. הדגימה המאובנת היחידה של מין זה היא בגודל 10 סנטימטרים והיא כמעט שלמה. משקל הגוף מוערך ב-20–25 גרם. המאובן שמור היטב יחסית לממצא בן 125 מיליון שנה. גולגולת המאובן נמעכה, אך אפשר לראות את שיניו של היונק, עצמות רגליו הזעירות, חלק מהסחוסים שלו ואפילו פרוותו.

== תיאור ==

במאובן אאומאיה נראים סימנים ברורים של שיער. עם זאת, אין אלו הראיות המוקדמות ביותר לשיער בשושלת היונקים, שכן גם במאובנים של וולטיקותריום וקסטורוקאודה שהתגלו בסלעים המתוארכים ל-164 מיליון שנה לפני זמננו, יש סימני פרווה.

לאאומאיה סקאנסוריה (Eomaia scansoria) היו תכונות המשותפות לו וליונקי שליה, תכונות המבדילות אותו מהמטאתריה, הקבוצה שכוללת את חיות הכיס בנות זמננו. תכונות אלה כוללות את עצם ה-malleolus ("פטיש קטן") המוגדלת בתחתית השוקה (הגדולה מבין שתי עצמות השוק), מפרק בין עצם המסרק הראשונה לבין עצמות בסיס כף הרגל (entocuneiform) אשר נסוג לאחור יחסית למפרק בין עצם המסרק לבין העצמות המרכזיות בבסיס כף הרגל, וכן תכונות שונות של מלתעות ושיניים.

עם זאת, E. scansoria אינו יונק שליה אמיתי שכן הוא חסר כמה תכונות ספציפיות למין זה, כגון קיומה של עצם הפטיש (malleolus) בחלק התחתון של השוקית, הקטנה שבין שתי עצמות השוק, וכן שגם ומגרעת במפרק הקרסול העליון, בו העצמות האחוריות של כף הרגל משתלבות בשקע שנוצר על ידי קצוות השוקה והשוקית. לאאומאיה היו חמש חותכות עליונות וארבע תחתונות (מאפיין מובהק בהרבה של תת-מחלקת המטאתריה) חמש קדם-טוחנות ושלוש טוחנות. ליונקי שליה יש רק עד שלוש חותכות בחלק העליון והתחתון, ארבע קדם-טוחנות ושלוש טוחנות, אבל היחס בין קדם-טוחנות וטוחנות דומה ליחס בקרב יונקי השלייה.

לאאומאיה, כמו ליונקים מוקדמים ולחיות-כיס אחרות, היה פתח אגן צר, מה שהביא ללידת ולדות קטנים ולא מפותחים הדורשים טיפול מסור וממושך. עצמות האגן העיליות (Epipubic bones) מתרחבות קדימה מן האגן; עצמות אלה אינן נמצאות בשום יונק שליה אך נמצאות בכל יונק אחר, כולל יונקים לא שלייתיים מקבוצת האאותריה, יונקי הביב, כיסאים ויונקים אחרים מתקופת המזוזואיקון, כמו גם הקיינודונטיים מסדרת התרפסידה, הקרובים ביותר ליונקים. תפקידן הוא להקשיח את הגוף במהלך תנועה. התקשות זו עלולה להזיק ליונקי שליה בהריון, אשר הבטן שלהם צריכה להתרחב.

== סיווג ==

מגלי אאומאיה טענו כי על בסיס 268 מאפיינים שנדגמו מכל היונקים הגדולים בענפי המזוזואיקון והמשפחות העיקריות של ענף האאותריה, אפשר למקם את האאומאיה בשורש "עץ המשפחה" של ענף האאותריה עם מינים נוספים. חוקרים אחרים משייכים אותו לקבוצה הקרובה ביותר לתריה - Tribosphenida.

== ראו גם ==
* אבולוציה של יונקים 
* יורמאיה (לפני 160 מיליון שנה)

== קישורים חיצוניים ==

== הערות שוליים ==

קטגוריה:תרימורפה
קטגוריה:פאונת יישיין
קטגוריה:יונקים שחיו בקרטיקון תחתון באסיה
קטגוריה:מאובני טקסונים שתוארו ב-2002
IPhone OS 2

iPhone OS 2 היא הגרסה הבסיסית השנייה של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 1. גרסה זו הייתה הראשונה במערכת iOS שכללה את חנות היישומים של אפל - App Store המאפשרת התקנת יישומי צד-שלישי היישר מתוך מכשיר האייפון. iPhone OS 2.2.1 הייתה הגרסה העדכנית האחרונה עבור מערכת iPhone OS 2. ב-17 ביוני 2009, הופצה הגרסה החדשה יותר בשם iPhone OS 3.

iPhone OS 2 הפך לזמין בקרב משתמשי האייפון החל מה-11 ביולי 2008 בעוד שאפל הכריזה על דגם ה-iPhone 3G. מכשירים המופעלים על ידי iPhone OS 1 זכאים לעדכון מערכת ההפעלה המובנית לגרסה זו. התכונה הבולטת ביותר בגרסה השנייה של מערכת ההפעלה הניידת היא חנות ה-App Store, המאפשרת להביא למשתמשי ה-iPhone וה-אייפוד טאץ' יישומי צד-שלישי בנוסף ליישומים המובנים ב-iPhone OS. לפני הפרסום הציבורי של iPhone OS 2.0, אפל הכריזה על אירוע מרכזי שבה הודיעה על פתיחת ערכת הפיתוח של מערכת ההפעלה עבור מכשירי iPhone (בשמה המקוצר: "iPhone SDK") למפתחים.

==יישומים==
* Text - שליחת הודעות SMS.
* לוח שנה
* תמונות
* מצלמה
* יוטיוב
* מניות
* מפות
* מזג אוויר
* שעון
* מחשבון
* פתקים
* הגדרות
* iTunes
* App Store

===תחתית===
* טלפון
* דוא"ל
* Safari
* iPod (יישום המאפשר ניגון מוזיקה)

==תכונות עיקריות==
===App Store===

התכונה שאליה הושם דגש רב ב-iPhone OS 2 היא חנות ה-App Store. לפני הגעת התכונה הזו, הדרך היחידה שאיפשרה למשתמשי אייפון להתקין יישומי צד-שלישי הייתה פריצת המערכת, דבר שהביא להפסקת האחריות של אפל במכשיר שנפרץ באופן אוטומטי. כ-500 יישומים שונים היו זמינים להתקנה מתוך חנות ה-App Store שזה עתה נפתחה עבור משתמשי iPhone OS 2, אם כי כמות היישומים בחנות גדלה מאז פתיחתו. נכון לשנת 2016, ה-App Store מכיל יותר מ-2 מיליון יישומים להתקנה במכשירי iOS.

===דואר אלקטרוני===
היישום עבור דואר אלקטרוני עבר מהפך לאחר עדכון ה-iPhone OS 2, כמו גם חל שיפור בשירות העברת הדואר למשתמשים ביישום. נוספה אף תמיכה בהצגת קובצי Microsoft Office, וכן גם בהצגת קובצי iWork. תכונות נוספות כוללות אף תמיכה ב"עותק מוסתר", מחיקת מספר הודעות בו-זמנית והיכולת לבחור בהודעות בתיבת הדואר היוצא.

===אנשי קשר===
סמליל מסך הבית של יישום אנשי הקשר התחדש בעדכון ה-iPhone OS 2 והוא מוצג בעיצובו החדש רק למשתמשי אייפוד טאץ'. עם זאת, נוספה האפשרות לחיפוש אנשי הקשר באמצעות תיבת חיפוש מתאימה המקלה על הדפדוף ברשימה ואף נוספה אפשרות להצגת אנשי קשר שנשמרו בכרטיס ה-SIM שהותקן ב-אייפון.

===מפות===
תכונות חדשות נוספו ליישום המפות בעדכון ה-iPhone OS 2.2. בין התכונות שנוספו נכללות הנוכחות Google Street View - תצוגת רחוב שנמצאת בגוגל מפות, חיפוש אחר מסלולים תוך שימוש בתחבורה ציבורית או תוך הליכה רגלית והיכולת להציג את הכתובת של סמן שהורד על גבי המפה.

===מחשבון===
בעת שהמכשיר מוטה לרוחב תצוגת המחשבון משתנה למחשבון מדעי הכולל פונקציות רבות יותר. עם זאת, סמליל מסך הבית של היישום עודכן.

===הגדרות===
יישום ההגדרות מאפשר כעת להפעיל מחדש את חיבור ה-Wi-Fi בעת שהמכשיר נכנס לפני כן למצב טיסה. אפשרות נוספת היא הפעלה או כיבוי של שירותי המיקום היישר מתוך היישום.

==המחיר עבור אייפוד טאץ'==
משתמשי אייפוד טאץ' דרושים לשלם 9.95 דולרים לצורך השגת עדכון ה-iPhone OS 2, בעוד שמשתמשי iPhone מקבלים אותו בחינם.

==מכשירים נתמכים==

==קישורים חיצוניים==

* [https://web.archive.org/web/20080912112138/http://www.apple.com/iphone/softwareupdate/iphone2.html/ iPhone OS 2] מתוך Wayback Machine (הועבר לארכיון ב-12 בספטמבר 2008) 

==הערות שוליים==

קטגוריה:IOS
ספרטקס יורמלה

FK ספרטקס הוא מועדון כדורגל לטבי מהעיר יורמלה. המועדון נוסד בשנת 2007 וכבר בשנת 2012, הוא סיים במקום השלישי בליגת המשנה הלטבית ולאחר ניצחון בפלייאוף העלייה על JFK אולימפס, הוא העפיל לליגת העל הלטבית. בהמשך הוא פעמיים כה באליפות.

==היסטוריה==

מועדון הכדורגל ספרטקס יורמלה נוסד בתחילת שנת 2007 והחל את פעילותו בליגה הלטבית השלישית. הקבוצה זכתה באליפות ליגת המשנה השנייה כבר בשנה הראשונה לקיומה. ארבע העונות הבאות של הקבוצה היו בליגת המשנה הלטבית. בשנת 2011, המועדון רשם את ההישג הגדול ביותר בתולדותיו, כשסיים במקום השלישי בליגה, מתחת ל-FS מטה ולליאפייס מטאלורגס. מאחר שקבוצות מילואים לא יכולות להעפיל לליגה הבכירה, ספרטקס הגיעה למשחקי פלייאוף העלייה נגד JFK אולימפס, שבו ניצחה בתוצאה 4-1 בסיכום שני המשחקים והעפילה לליגת העל. מאז שנת 2012, ספרטקס יורמלה משחקת בליגת העל הלטבית. ספרטקס סיימה את עונתה הראשונה בליגת העל הלטבית במקום החמישי בטבלה. בשנים 2016 ו-2017 המועדון זכה באליפות הליגה.

==תארים והישגים==
* ליגת העל הלטבית:
: זכייה (2): 2016, 2017

* ליגת המשנה השנייה הלטבית:
: זכייה (1): 2007

==קישורים חיצוניים==
* 

קטגוריה:קבוצות כדורגל לטביות
קטגוריה:קבוצות כדורגל שהוקמו ב-2007
אנה סאסו

אנה סאסו (בקרואטית: Ana Sasso; נולדה בשנת 1963) היא דוגמנית קרואטית.

==ביוגרפיה==
סאסו נולדה בספליט שהייתה אז חלק מיוגוסלביה, לאחר סיום התיכון החלה בקריירת דוגמנות.

ב-1982 קיבלה הצעה להשתתף בתחרות "מיס יוגוסלביה" לאחר שאחד המארגנים הראשיים של התחרות גילה אותה, היא נענתה להצעה וחודשיים לאחר מכן הוכתרה בתואר "מיס יוגוסלביה".

בתחרות מיס עולם 1982 עלתה לשלב חצי הגמר.

היא השתתפה במדינתה בפרסומת למי סודה של חברת "Pipi" לצד איוואן שולה. בנוסף, דגמנה בפריז ובמילאנו.

ב-1983 עשתה קולות רקע לאלבומה של הלהקה היוגוסלבית "Dʼ Boys".

סאסו הייתה אחת ממלכות היופי הידועות ביוגוסלביה ונחשבה כסמל ליופי נשי.

ב-2005 התחתנה עם עורך דין מהעיר ספליט והתגרשה שנה לאחר מכן.

==קישורים חיצוניים==
 
<div style="direction: ltr;">
*"[https://net.hr/hot/zvijezde/foto-ana-sasso-ima-48-godina-i-savrseno-tijelo/ FOTO: Ana Sasso ima 48 godina i savršeno tijelo]". Net.hr. 2010
*"[http://www.yugopapir.com/2014/06/ana-sasso-19-godisnja-splicanka.html Ana Sasso, 19-godisnja splicanka]". Yugopapir.com
</div>

קטגוריה:נשים קרואטיות
קטגוריה:משתתפות בתחרות מיס עולם 1982
קטגוריה:זוכות מיס יוגוסלביה
קטגוריה:ילידות 1963
IPhone OS 3

iPhone OS 3 היא הגרסה הבסיסית השלישית של מערכת ההפעלה הניידת iOS מבית אפל, כאשר היא מהווה את ההמשך לגרסה הקודמת iPhone OS 2. היא הוכרזה ב-17 במרץ 2009 והופצה לקהל הנרחב ב-17 ביוני 2009. ב-12 ביוני 2010, הופצה הגרסה החדשה יותר בשם iOS 4, אשר שמה הוחלף מ-iPhone OS ל-iOS. iPhone OS 3 הייתה הגרסה האחרונה שנשאה את השם iPhone OS.

iPhone OS 3 הוסיפה את לחצני ה"גזור, העתק והדבק", המאפשרים למשתמשים להעביר תוכן באופן הזהה למתבצע במחשבים אישיים. היא אף הוסיפה את Spotlight, תכונת חיפוש המאפשרת למשתמשים לחפש תכנים המאוחסנים במכשיר, כגון אנשי קשר, דואר אלקטרוני או יישומים. מסך הבית התרחב באופן המאפשר למשתמשים להוסיף עד 11 דפים, דבר המאפשר ריכוז של 180 יישומים בסך-הכל. יישום הודעות הטקסט קיבל תמיכה ב-MMS - שירות המאפשר למשתמשים לשלוח תוכני מדיה כגון תמונות, סרטי וידאו וקובצי שמע, בעוד שהמצלמה ב-iPhone 3GS הוסיפה אפשרות לביצוע הקלטות וידאו ויישום חדש בשם "תזכורות קוליות" מאפשר לבצע הקלטות קול ולשומרן באחסון המכשיר להאזנה בזמן מאוחר יותר.

==יישומים==
* iTunes
* App Store
* Text - שליחת הודעות SMS.
* לוח שנה
* תמונות
* מצלמה
* יוטיוב
* מניות
* מפות
* מזג אוויר
* שעון
* מחשבון
* פתקים
* הגדרות
* תזכורות קוליות

===תחתית===
* טלפון
* דוא"ל
* Safari
* iPod (יישום המאפשר ניגון מוזיקה)

==היסטוריה==
iPhone OS 3 הוכרזה ב-17 במרץ 2009, לצד גרסת בטא אשר הייתה זמינה למפתחים שגם היא הוכרזה באותו יום.

iPhone OS 3 הופצה באופן רשמי ב-17 ביוני 2009.

==תכונות מערכת עיקריות==
===גזור, העתק והדבק===
iPhone OS 3 הוסיפה את האפשרות להעביר תוכן באמצעות לחצני "גזור, העתק והדבק" המופיעים עם ביצוע הקשה כפולה על טקסט המופיע על גבי המסך. לחצן "הדבק" יופיע לאחר שתוכן נשמר בזיכרון המכשיר תוך שימוש באחד הלחצנים האחרים ומאפשר את העברת התוכן הנשמר לתוך אזור מסומן.

===Spotlight===
Spotlight היא תכונת חיפוש המתפרסת לאורך המערכת המותקנת במכשיר והמסייעת למשתמשים לחפש במכשירם אחר אנשי קשר מסוימים, הודעות דואר אלקטרוני, אירועים בלוח השנה, קובצי מולטימדיה, יישומים ועוד. התכונה נגישה על ידי החלקת האצבע ימינה מתוך מסך הבית.

===מסך הבית===
iPhone OS 3 מרחיבה את הכמות המרבית של הדפים המופיעים במסך הבית עד ל-11 דפים, ובכך לרכז בסך הכל 180 יישומים.

==תכונות עיקריות ביישומים==
===הודעות===
יישום ההודעות קיבל תמיכה בשירות MMS (Multimedia Message Service שירות הודעות מולטימדיה), דבר המאפשר למשתמשים לשלוח ולקבל הודעות הכוללות אף תוכני מולטימדיה כגון תמונות, אנשי קשר, מיקומים, הקלטות קול וסרטי וידאו.

===מצלמה ותמונות===
המצלמה ב-iPhone 3GS תומכת בביצוע הקלטות וידאו.

iPhone OS 3 הוסיפה ליישום התמונות את האפשרות להעתיק תמונות המאוחסנות במכשיר ואף את היכולת למחוק מספר תמונות בבת-אחת.

===תזכורות קוליות===
iPhone OS 3 הוסיפה יישום חדש בשם "תזכורות קוליות" המאפשר למשתמשים לבצע הקלטות קול ולשומרן באחסון המכשיר להאזנה בזמן מאוחר יותר.

==מכשירים נתמכים==

==קישורים חיצוניים==

* 
* [https://web.archive.org/web/20090818022633/http://www.apple.com/iphone/softwareupdate/ iPhone OS 3] מתוך Wayback Machine (הועבר לארכיון ב-18 באוגוסט 2009) 

==הערות שוליים==

קטגוריה:IOS
קטגוריה:תוכנות שהושקו ב-2009
גד סעד

גד סעד (בערבית: جاد سعد, באנגלית: Gad Saad; נולד ב-13 באוקטובר 1964) הוא פסיכולוג אבולוציוני יהודי-קנדי, יליד לבנון. מרצה בפקולטה למנהל עסקים ג'ון מולסון באוניברסיטת קונקורדיה. ידוע בשל יישום עקרונות של פסיכולוגיה אבולוציונית על שיווק והתנהגות צרכנים. חוקר מדעי פסיכולוגיה התנהגותית צרכנית ושיווק וצריכה דרוויניסטית (2008–2018) ובעל בלוג במגזין "Psychology Today" בשם "Homo Consumericus".

==קורות חיים==
סעד נולד ב-1964 בביירות, לבנון למשפחה יהודית שהיגרה מדמשק, סוריה. משפחתו נמלטה ממלחמת האזרחים בלבנון למונטריאול, קוויבק, קנדה באוקטובר 1975. אחיו הבכור, דויד סעד, הוא ג'ודוקא שהתחרה באולימפיאדת מונטריאול (1976).

סעד סיים תואר ראשון במתמטיקה ומדעי המחשב ותואר שני במנהל עסקים מאוניברסיטת מקגיל, תואר שני ודוקטורט מאוניברסיטת קורנל.

===קריירה ומחקר===
סעד משמש כפרופסור לשיווק באוניברסיטת קונקורדיה משנת 1994. בזמן הזה שימש כפרופסור אורח באוניברסיטת קורנל, דארטמות' קולג' ואוניברסיטת קליפורניה באירוויין. הוא עורך משנה בעיתון היומי "Evolutionary Psychology", ומשמש כמנחה ב-"Centre for Inquiry Canada".

אחד ממחקריו של סעד מתמקד בהשפעת הורמונים על צרכנים והחלטות. מחקר נוסף מתמקד בהבדלים בין גברים לנשים במתן מתנות.

==ספריו==
<div style="direction: ltr;">
*The Consuming Instinct: What Juicy Burgers, Ferraris, Pornography, and Gift Giving Reveal About Human Nature
*Evolutionary Psychology in the Business Sciences
*The Evolutionary Bases of Consumption
</div>

==קישורים חיצוניים==

* 

קטגוריה:יהודים לבנונים
קטגוריה:סגל אוניברסיטאות ומכללות בארצות הברית
קטגוריה:פסיכולוגים יהודים קנדים
קטגוריה:בוגרי אוניברסיטת מקגיל
קטגוריה:בעלי תואר דוקטור מאוניברסיטת קורנל
קטגוריה:לבנונים שנולדו ב-1964
קטגוריה:קנדים שנולדו ב-1964
טיסה 434 של פיליפין איירליינס

טיסה 434 של פיליפין איירליינס הייתה טיסת נוסעים שהמריאה ב-11 בדצמבר 1994 מפסאי שבפיליפינים, עצרה עצירת ביניים בסבו ומספר שעות לאחר עצירת הביניים נחתה נחיתת חירום בעקבות פצצה שהתפוצצה במטוס, ופערה חור בדופן המטוס. את רוב עוצמת הפגיעה, ספג ההרוג היחיד. כמו כן, נפצעו עשרה נוסעים נוספים בדרגות חומרה שונות. קברניט המטוס, הצליח להשתלט על המצב והנחית את המטוס בשלום באוקינאווה.

מבצע הפיגוע, רמזי יוסף, שעלה לטיסה בזהות בדויה בתור "ארמלדו פורלאני", כתיב שגוי של חבר בית הנבחרים האיטלקי, ארנלדו פורלאני, שכיהן בשנים שקדמו לפיגוע כראש ממשלת איטליה וכן בתפקידי שר במשרדי החוץ והביטחון.
רמזי יוסף, מבצע הפיגוע, הרכיב את הפצצה מניטרוגליצרין שהסווה בתור תמיסת מלח לעדשות מגע. שעון היד הדיגיטלי של יוסף שימש כטיימר ושאר החלקים הוסתרו בנעליו, באופן כזה שלא התגלו בבידוק הביטחוני בנמל התעופה. יוסף הרכיב את הפצצה בשירותים, הטמין אותה מתחת למושבו וירד בעצירת ביניים. מספר שעות לאחר עצירת הביניים, בה ירד יוסף, התפוצצה הפצצה ופערה חור במטוס, גרמה למותו של נוסע וכן לפצועים אחדים.

הפיגוע היה ניסיון מבצעי על מנת לבדוק את הפצצה, שעתידה הייתה לשמש להפלת 11 כלי טיס, כחלק מתוכנית בוז'ינקה.

==מבצע בוז'ינקה==

תוכנית בוז'ינקה (בערבית: بجنكة, בטאגאלוג: Oplan Bojinka) הייתה ניסיון לסדרת פיגועי טרור אותם תכנן רמזי יוסף, אשר נעזר בדודו, ח'אלד שיח' מוחמד. 

התוכנית כללה שלושה שלבים. תחילה, תוכננה התנקשות באפיפיור, יוחנן פאולוס השני, בעת ביקורו בפיליפינים. לאחר מכן, 11 מטוסי נוסעים יפוצצו בדרכם מאסיה לארצות הברית. בשלב האחרון של התוכנית, ירוסק מטוס לתוך מטה הCIA בווירג'יניה. בכך, קיוו המתכננים לגרום להשבית את תנועת המטוסים ברחבי העולם ולגרום לאלפי הרוגים. 

התוכנית סוכלה לאחר ששריפה שפרצה בדירה בפיליפינים, משכה את תשומת ליבם של הרשויות. בדירה זו נתפס מידע רב על התוכנית, כמו גם מטעני החבלה שנבנו לצורך ביצוע התוכנית. התוכנית סוכלה לאחר מכן, ורמזי יוסף נתפס לאחר מצוד נרחב ונשפט על הפיגוע במגדלי התאומים (1993) וכן על פיגועים נוספים שתכנן ויזם.

==קישורים חיצוניים==
* 
* Raymond Bonner and Benjamin Weiser, [https://www.nytimes.com/2006/08/11/world/europe/11manila.html?_r=0 Echoes of Early Design to Use Chemicals to Blow Up Airliners], The New York Times, August 11, 2006 - כתבה בעיתון הניו יורק טיימס העוסקת בהיסטוריה המוקדמת של שימוש בכימיקלים על מנת לפוצץ כלי טיס.

==הערות שוליים==

קטגוריה:פיגועים נגד מטוסים
קטגוריה:הפיליפינים: תחבורה
קטגוריה:תקריות ואסונות תעופה ביפן
קטגוריה:פעולות טרור ב-1994
קטגוריה:תקריות ואסונות תעופה במעורבות מטוסי בואינג 747
Rain

"Rain" (בעברית: "גֶשֶׁם") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן החמישי שלה, Erotica. השיר יצא לאור ב-19 ביולי 1993, כסינגל החמישי מתוך האלבום, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום השביעי במצעד הסינגלים הבריטי, וה-14 במצעד הבילבורד הוט 100.

== רקע, כתיבה והצלחה ==
השיר נכתב והופק על ידי מדונה ושפ פטיבון. השיר הוא שיר בסגנון הפופ, המושפע מסגנון הטריפ הופ ומוזיקת הגל החדש.<ref></ref> בנוסף לכך, תואר השיר כ-"שיר בסגנון המוזיקה העכשווית למבוגרים, שנחשב לידידותי ביותר, ביחס לשאר השירים מהאלבום Erotica, בו הוא נכלל".<ref></ref>

במרוצת השנים, נודע על ידי איגוד תעשיית ההקלטות הבריטי (BPI) כי השיר נמכר בבריטניה בלמעלה מ-130,771 עותקים בסך הכול. באוסטרליה קיבל את תואר הזהב.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של מדונה ב-26 באוקטובר 2009. הוא בוים על ידי מארק רומנק וצולם בין ה-16 ל-19 במאי, 1993, בסנטה מוניקה, קליפורניה. בתחילת הקליפ ניתן לראות את מדונה יושבת על כיסא.

נכון לינואר 2023, מונה הצפיות של הקליפ עומד על כ-18 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1993
קטגוריה:שירי מדונה
קטגוריה:מיני-אלבומים של מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:וידאו קליפים שבוימו על ידי מארק רומנק
קטגוריה:יצירות המבוססות על אנקת גבהים
קטגוריה:שירים על גשם
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:זוכי פרס הווידאו קליפים של MTV: קליפים
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
מגטאותיס גיגנתי

מגטאותיס גיגנתי (שם מדעי: Megateuthis gigantea) הוא מין רכיכה גדולה נכחדת אשר חיה בתור היורה שבעידן המזוזואיקון בים תטיס סמוך לחופי אירופה ואסיה. רכיכה זו השתייכה לקבוצה הנכחדת בלמניטים והייתה הגדולה שבבני הקבוצה הנכחדת, שלא שרדה את הכחדת הקרטיקון. מאובניו התגלו ב-1820.

אורך השריון של מין זה הגיע ל-46 ס"מ, מה שנתן ליצור הכולל אורך של קרוב ל-3 מטרים<ref></ref>, גדול בהרבה מרוב הדיונונים. הוא היה בעל זרועות גדולות אשר שימשו לתפיסת מזון והיה בעל מבנה הנעה סילוני. 

בשנת 2013 נכנס המגטאותיס גיגנתי לספר השיאים של גינס בתור הבלמניט הארוך ביותר.<ref></ref> 

==קישורים חיצוניים==

== הערות שוליים ==

קטגוריה:בלמניטים
קטגוריה:רכיכות שחיו במזוזואיקון
Campanile giganteum

Campanile giganteum הוא מין נכחד של חילזון ימי שהיה מבין הגדולים ביותר במיני החלזונות אי-פעם. הוא חי בתקופת האאוקן והגיע לאורך 40–60 ס"מ, מקביל לאורך הקונכייה של חצוצרת הים אך קטן יותר מזו של החצוצרה החקיינית, הגדול ביותר בחלזונות אי-פעם. מאובניו נמצאו סביב פריז שבצרפת ב-1840 והוגדרו בידי החוקר ז'אן-בטיסט דה לאמארק.

עקב גודלו החילזון כנראה חי על קרקעית הים וחיפש עם משושיו טרף קבור בחול כמו תולעים, סרטנים ורכיכות אחרות.

חילזון זה נכחד בסוף האאוקן וכיום ישנו רק מין אחד בסוג שלו - המין Campanile symbolicum, המצוי בחופי דרום אוסטרליה שמגיע לאורך 60–244 מ"מ.

==קישורים חיצוניים==

קטגוריה:בעלי חיים שתוארו ב-1804
קטגוריה:טקסונים שתוארו בידי ז'אן-בטיסט דה לאמארק
קטגוריה:חלזונות עילאיים
קטגוריה:בעלי חיים שחיו באאוקן באירופה
קטגוריה:רכיכות פרהיסטוריות
מגאנוירופיס

מגאנוירופיס (שם מדעי: Meganeuropsis) הוא סוג נכחד של חרק דומה לשפירית גדולה אשר חי ביערות השרכים העצומים של הפרם. חרק זה היה קרוב למגאנוירה, אך היה מעט קטן יותר.

מאובני חרק זה התגלו ב-1937 בקנזס והכיל 2 מינים. המאובנים שנמצאו הכילו שרידי כנף באורך 330 מ"מ והחרק עצמו הגיע לאורך 430 מ"מ ולמוטת כנפיים של 690-710 מ"מ. דבר זה הופך את המגאנוירופיס לאחד החרקים הגדולים ביותר שחיו אי-פעם, לצד המגאנוירה, המזותהיירוס והמגאטיפוס מאותו הזמן.

החרק הגדול היה טורף שצד פרוקי-רגליים קטנים ממנו, ראשנים ודו-חיים קטנים. עם זאת עקב גודלו הוא היה חייב לקלוט כמויות רבות של חמצן. כשיערות השרכים דעכו נידון החרק להכחדה.

==קישורים חיצוניים==

קטגוריה:אודונטופטרה
קטגוריה:בעלי חיים שחיו בפרם באמריקה הצפונית
קטגוריה:חרקים שחיו בפלאוזואיקון
קטגוריה:טקסונים שהתפתחו בפרם
ג'יימס הוד

ג'יימס אלכסנדר הוּד (באנגלית: James Alexander Hood 10 בנובמבר 1942 - 17 בינואר 2013) היה אחד משני הסטודנטים האפרו-אמריקאים הראשונים שנרשמו לאוניברסיטת אלבמה בשנת 1963, יחד עם ויויאן מלון ג'ונס, וזכה לפרסום כשמושל אלבמה ג'ורג' ואלאס התייצב בכניסה לאוניברסיטה ללבנים-בלבד כדי למנוע ממנו וממלון להירשם ללימודים. תקרית זו זכתה לפרסום רב, כ"עמידה בדלת האוניברסיטה".

== אוניברסיטת אלבמה ==
ב-11 ביוני 1963, במעשה הפגנתי טקסי, התייצב ואלאס בחזית אודיטוריום פוסטר של האוניברסיטה. מלון והוד, בלוויית סגן התובע הכללי של ארצות הברית ניקולאס קצנבאך ושיירה של שלוש מכונית עמוסות מרשלים פדרליים, הגיעו אל קמפוס אוניברסיטת אלבמה כדי להירשם ללימודים. בשטח הקמפוס, חוסם את הכניסה אל אודיטוריום פוסטר, המתין להם המושל ואלאס, מכותר בקבוצה של שוטרי מדינה. מלון והוד חיכו במכונית כשסגן התובע הכללי קצנבאך וקבוצה קטנה של מרשלים פדרליים פנו אל ואלאס בדרישה לפנות את הכניסה ולאפשר למלון והוד להיכנס בצו בית המשפט של המדינה. לא זאת בלבד שוואלאס סירב להוראה, הוא אף שיסע את דברי קצנבאך; לנוכח הקהל הרב של צוותי תקשורת שהקיפו, נשא ואלאס נאום קצר, סמלי, בנוגע לריבונות המדינה, בטענה ש"הפלישה הלא-רצויה, לא-מוצדקת ומגובה בכוח אל קמפוס אוניברסיטת אלבמה ... בתוקף כוחו של הממשל המרכזי, מהווה דוגמה מפחידה לדיכוי הזכויות, זכויות היתר והריבונות של מדינה זו מצד פקידי הממשל הפדרלי."

וולאס עומד נגד ביטול ההפרדה הגזעית כשסגן התובע הכללי מתעמת מולו, בכניסה ל[[אוניברסיטת אלבמה ב-1963.]]

משנוכחו לדעת, שוואלאס איננו מוכן לפנות את הדרך, קרא קצנבאך לעזרת הנשיא ג'ון פ. קנדי, הנשיא קנדי הכפיף בהמשך אותו יום את המשמר הלאומי של אלבמה לממשל הפדרלי, ומכאן לפיקודו של הנשיא, במקום לזה של מושל אלבמה. מאה אנשי משמר ליוו את מלון והוד ממעונותיהם חזרה לאולם, שם סר ואלאס הצידה לבקשת גנרל הנרי ו. גראהם. מלון והוד נכנסו אז לבניין, אם כי בדלת אחרת. עם כניסתם לבניין, התקבלו מלון והוד בתשואות מפתיעות מתלמידי האוניברסיטה, ומלון התקבלה לאוניברסיטה כתלמידת שנה ב'.

== השנים הבאות ==
הוד עזב את האוניברסיטה אחרי חודשיים בלבד אבל חזר ב-1995 להתחיל בלימודים לקראת קבלת דוקטורט. ב-17 במאי 1997 קיבל הוד את תואר הדוקטור בלימודים בין-תחומיים.

ב-1997, התכוון ואלאס להעניק להוד את תואר הדוקטור, אבל בגלל מחלה לא יכול היה להגיע לטקס. הוד עצמו השתכנע בכנותו של ואלאס לאחר אותה פגישה, כפי שכתב בחילופי דברים בעקבות סרט תיעודי על ואלאס, "להבעיר את היערות". הוד נכח בהלווייתו של ואלאס ב-1998 והפציר באחרים לסלוח לוואלאס כפי שעשה הוא עצמו, כשם שוואלאס התנצל בפומבי על מעשיו.

הוד קיבל גם תואר ראשון מאוניברסיטת ויין במישיגן ותואר שני מאוניברסיטת מישיגן. לאחר זאת עבר לוויסקונסין, שם עבד בקולג' הטכני של אזור מדיסון במשך 26 שנים. הוא פרש בשנת 2002 כיושב ראש השירותים לביטחון הציבור, ממונה על הכשרת שוטרים ולוחמי אש. לאחר זאת חזר לגדסדן, אלבמה, עיר הולדתו, שם מת בביתו בגיל 70.

==קישורים חיצוניים==
* 

==הערות שוליים==

קטגוריה:פעילים אפרו-אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-2013
אוסף פויכטונגר

תפילת יום-הכיפורים של חיילים יהודים בצבא גרמניה" (1870), מטפחת מאוסף פויכטונגר]]
אוסף פוֹיכְטְוַנגֶר הוא אוסף של יודאיקה ופריטי תרבות יהודית שנאספו על ידי היינריך פויכטונגר. כיום נמצאים פרטי האוסף במוזיאון ישראל.

==תיאור==
היינריך פויכטונגר נולד במינכן בשנת 1893. לאחר שרות צבאי בזמן מלחמת העולם הראשונה החל בלימודי רפואת שיניים במינכן ובהיידלברג. בשנות ה-20 של המאה ה-20 החל לאסוף תשמישי קדושה וחפצי אמנות יהודית אחרים, תחום אספנות שלא היה מקובל באותה עת. בשנת 1936 עלה לארץ ישראל. לאחר עלייתו הופקד אוספו, שאותו המשיך להגדיל, בבית הנכות הלאומי בצלאל. בסוף שנות ה-50 של המאה ה-20 החזיר לחזקתו את האוסף, שאוכסן בדירתו.
האוסף נרכש על ידי ברוך ורות רפופורט מז'נבה בשנת ה'תשכ"ט כתרומה למוזיאון ישראל. בשנת 1971 הוצג האוסף בתערוכה במוזיאון.

האוסף כולל למעלה מאלף פריטים המקיפים את כל תחומי החיים היהודיים. באוסף יצירות מאירופה, לצד יצירות מארץ ישראל, איראן, צפון אפריקה ועוד. בין הפריטים תשמישי קדושה, דברי דפוס וכתובות, לצד יצירות עממיות ובהן מגזרות נייר, מוצרי טקסטיל, קמעות, חותמות של מוסדות יהודיים ועוד. פריטים רבים מן האוסף מוצגים בתצוגת הקבע של האגף לאמנות ותרבות יהודית במוזיאון.

==קישורים חיצוניים==

*
*
*
*

==הערות שוליים==

קטגוריה:אוסף מוזיאון ישראל